
 PATVIRTINTA 


Jonavos rajono savivaldybės 


administracijos direktoriaus

2018 m. gruodžio  19     d.                 

                                                                                     įsakymu  Nr. 13B-1644
REMONTO IR STATYBOS SKYRIAUS VYRIAUSIOJO SPECIALISTO 

PAREIGYBĖS APRAŠYMAS
I SKYRIUS

PAREIGYBĖS CHARAKTERISTIKA 

1.  Remonto ir statybos skyriaus vyriausiasis specialistas yra karjeros valstybės tarnautojas.
II SKYRIUS

PASKIRTIS

2. Vyriausiojo specialisto pareigybė reikalinga rajono savivaldybei priklausančių pastatų ir inžinierinių darbų statybos skaičiuojamosios kainos nustatymui,  statybos ir remonto organizavimui, remontuojamų statinių priežiūros atlikimui. 

III SKYRIUS

VEIKLOS SRITIS 

3.  Šias pareigas einantis valstybės tarnautojas vykdo specialiosios veiklos srities – statybos ir remonto darbų priežiūros – funkcijas. 
IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1.  turėti aukštąjį universitetinį arba jam prilygintą išsilavinimą;
4.2.  turėti ne mažesnį kaip 1 metų darbo stažą statybos srityje;
4.3.
 išmanyti Lietuvos Respublikos teisės aktus, reglamentuojančius vietos savivaldą, viešąjį administravimą, valstybės tarnybą, dokumentų valdymą, viešuosius pirkimus, statybos valdymą, būti susipažinusiam su Lietuvos Respublikos ir Europos Sąjungos teisės aktais, reglamentuojančiais Europos Sąjungos finansinės paramos programų projektų administravimą;
4.4.
gebėti valdyti, sisteminti, apibendrinti informaciją ir rengti išvadas, sklandžiai dėstyti mintis raštu ir žodžiu;
4.5. savarankiškai planuoti ir organizuoti savo darbinę veiklą;
4.6. mokėti dirbti šiomis kompiuterinėmis programomis: MS Word, MS Excel, Internet

Explorer, MS Outlook;
4.7. išmanyti dokumentų rengimo bei įforminimo taisykles.

V SKYRIUS 

ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas: 
5.1. pagal savivaldybės įstaigų pateiktus techninius projektus, defektinius aktus sudaro statomų ar remontuojamų pastatų ar kelių sąmatas, siekiant nustatyti pastatų ir inžinierinių darbų statybos skaičiuojamąją  kainą;
5.2. dalyvauja savivaldybės administracijos sudaromų komisijų darbe, siekiant savivaldybės administracijos tikslų įgyvendinimo;
5.3. pagal gautus dokumentus tvarko Lietuvos automobilių kelių informacinę sistemą, siekiant užtikrinti Kelių priežiūros ir plėtros programos finansavimo įsisavinimą;
5.4. ruošia Kelių priežiūros ir plėtros programos finansavimo dokumentaciją, reikalingą atsiskaitymui apie panaudotas valstybės skirtas lėšas, siekiant užtikrinti lėšų panaudojimo teisėtumą;
5.5. veda vietinių kelių apskaitą, pildo ataskaitą TK 02, siekiant tvarkyti savivaldybei priklausančius vietinius kelius;
5.6. ruošia dokumentaciją statybos leidimams gauti, siekiant įforminti objekto statybos dokumentaciją darbams vykdyti;
5.7. tikrina ir kontroliuoja statybos darbų eigą, nesant objekto techniniam projektui, tikrina savivaldybės įstaigų pateiktus defektinius aktus bei esant reikalui dalyvauja juos taisant ar surašant, siekiant laiku ir kokybiškai užbaigti šiuos objektus;
5.8. sudaro nuolatinio saugojimo bylų apyrašus, laikino saugojimo bylų sąrašus, vienarūšių bylų sąrašus, skyriaus dokumentacijos planą, papildymų sąrašus bei metų dokumentacijos plano suvestines bei naikinti atrinktų bylų aktus, siekiant vykdyti LR Archyvų įstatymo bei kitų teisės aktų, reglamentuojančių dokumentų valdymą ir apskaitą, reikalavimus;
5.9. pildo Remonto ir statybos  skyriaus darbo laiko apskaitos žiniaraštį, siekiant nustatyti ir kaupti informaciją apie skyriaus darbuotojų faktiškai dirbtą laiką;
5.10. vykdo  kitus su Remonto ir statybos skyriaus funkcijomis susijusius skyriaus vedėjo  nenuolatinio   pobūdžio  pavedimus,   siekiant  įgyvendinti savivaldybės strateginius tikslus

VI SKYRIUS 

ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui.
Susipažinau 

__________________
_______________________
___________________

         (Parašas)                             (Vardas ir pavardė)                               (Data)

